Europa-Parlamentet nedstemmer kontroversielt copyright-direktiv

EU-Parlamentet har netop nedstemt det kontroversielle copyright-direktiv, artikel 13, med stemmerne 278 for og 318 i mod. Det skriver Computerworld.

627 parlamentarikere deltog i afstemningen, der fandt sted klokken 12 i dag.

Ifølge artikel 13 skulle tjenester, som lagrer og giver adgang til store mængder data, tage foranstaltninger for at forhindre, at ophavsretsbeskyttet materiale, så som billeder, musik, programkode eller video produceret af andre end uploaderen, bliver tilgængeligt på deres platforme.

Direktiv-forslaget har mødt voldsom kritik fra en lang række virksomheder og organisationer, som har udtalt at den vil gøre memes – billeder delt på internettet med formulariske jokes – ulovlige, skade EU-virksomheders konkurrencedygtighed og begrænse ytringsfriheden på internettet.

På den anden side står rettighedshavere og deres interesseorganisationer, som mener, at reformen løser et centralt problem, som er opstået med internettet: Store virksomheder som YouTube og Facebook tjener tykt på at levere indhold fra musikere og andre rettighedshavere, men betaler kun en lille del af kagen til dem, som producerer indholdet.